ועדת העלייה, הקליטה והתפוצות, כנסת 25, פרוטוקול מספר 105, 2023-11-15 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, קליטה ותפוצות

עודד פורר:  היום ה-15 בנובמבר 2023, ב' בכסלו תשפ"ד

עודד פורר:  הנושא הוא מענה והסברה של משרדי הממשלה בשפות שונות עבור העולים החדשים

עודד פורר:  זאת ישיבת מעקב שלישית

עודד פורר:       אני די איבדתי את הסבלנות, אני חייב לומר

עודד פורר:  מה שקורה פה זו בושה וחרפה

עודד פורר:  פשוט בושה וחרפה

עודד פורר:  לא יכול להיות שיש פה אוכלוסייה, בין אם דוברת אמהרית, בין אם דוברת רוסית, בין אם דוברת שפות אחרות, שלא יודעת מה מגיע לה

עודד פורר:  לא יכול להיות שמציגים פה בתחילת המלחמה את עובד באמהרית במשרד ראש הממשלה ומסתבר שהוא עובד בהתנדבות ואין תקציב

עודד פורר:  אז גם הנושא הזה נעלם

עודד פורר:       עכשיו, הם בכלל לא יודעים מה הזכויות שלהם, בכלל לא יודעים

עודד פורר:  אני שומע היום פרסומת ברדיו, אגב, של משרד התיירות

עודד פורר:  כמה אתה יכול קבל כל אחד, אם הוא ישכור דירה, לא ישכור דירה

עודד פורר:  אני חושב לעצמי, לא שמעתי כאלה, לא יודע, זה רלוונטי כנראה רק למי שהוא לא עולה במדינת ישראל

עודד פורר:  אם אתה עולה, כל האפשרויות האלה חסומות בפניך

עודד פורר:  אין גורם ממשלתי אחד שמתכלל את העבודה והמענים של משרדי הממשלה ויחידות הסמך בשפות

עודד פורר:  כן אני ביקשתי, וביקשתי באופן ספציפי לבדוק מה קורה עם משרד הביטחון וצה"ל, חמ"ל נפגעים, משרד התחבורה

עודד פורר:  כן, משרד הביטחון, נתחיל מכם

עודד פורר:  מה עשיתם מאז הישיבה האחרונה?     

מירב בן ארי: אז ככה, מה עשינו מאז הישיבה האחרונה

מירב בן ארי:  קודם כל, באמת אני עדכנתי כבר בפגישה הקודמת, בישיבה הקודמת, שיש לנו איזה שהיא עבודת מטה

מירב בן ארי:  אנחנו עשינו מיפוי של כל עובדי משרד הביטחון, כפי שציינתי

מירב בן ארי:  ואיתרנו את העובדים שיש להם שפת אם ויכולת לסייע

מירב בן ארי:  כמובן במסגרת עבודת המטה הזאת גם בחנו את הדברים עם היועץ המשפטי

מירב בן ארי:  ובנינו מאגר של עובדים שדוברי שפות ויכולים לסייע למוקדי השירות במידה ויש פונה שהוא לא דובר השפה

מירב בן ארי:  ובאמת, יש לנו במאגר הזה עובדים מכל השפות

מירב בן ארי:  עברית כמובן, אנגלית, צרפתית, ספרדית, ערבית

מירב בן ארי:  אפילו אידיש

מירב בן ארי:  באמת, יש לנו את כל השפות

מירב בן ארי:  כך שמבחינת מענה אנושי אנחנו ערוכים

מירב בן ארי:       יש לנו גם נציגים במוקדים דוברי חלק מהשפות

מירב בן ארי:  אבל לא כולן

מירב בן ארי:  כאשר יש באמת שפה שאין נציג באותו רגע, אז מעלים לשיחת ועידה לתרגום את אחד מהעובדים

מירב בן ארי:  מקבלים את האישור של הפונה לתרגום סימולטני ופותרים את הבעיה

עודד פורר: איך אתם יודעים שיש פונה בשפה הזו? הרי הוא מגיע למערכת ניתוב שיחות

מירב בן ארי: זהו, אז לגבי הנתב, גם בהיבט הזה אנחנו עשינו פה דיון עם כל האגפים הרלוונטיים שיש להם מוקדים

מירב בן ארי:  ואנחנו נכנסים פה לאיזה שהיא עבודת מטה רחבה

מירב בן ארי:  אנחנו נעשה גם מיפוי של הכמויות

מירב בן ארי:  כי להבנתו, יש באמת מעט של שיחות

מירב בן ארי:  זה לא אומר שאנחנו לא ניתן מענה, כן? כי גם הבן אדם הבודד - - -     

עודד פורר: את לא יכולה לדעת מה הכמויות, מירב, סליחה

עודד פורר:  אין לכם דרך לדעת מה הכמויות של השיחות

עודד פורר:  מי שפונה והוא לא בשפה הוא פשוט מנתק, לא?     

מירב בן ארי: לא, אז אני אשלים, בסדר? תראו, קודם כל המדיניות של משרד הביטחון בעת הזו היא, אנחנו לא במצב שאנחנו מגיבים

מירב בן ארי:  ברגע שחלילה מוכרת משפחה שכולה או נכה צה"ל יש פנייה יזומה אל אותה משפחה

מירב בן ארי:  מצמידים להם POC שמגיעה אל המשפחה

מירב בן ארי:  וכל האינטראקציה מול אותה משפחה היא דרך אותו POC

מירב בן ארי:  כך שהם פחות פונים למוקדים

מירב בן ארי:  ואם מלכתחילה אנחנו יודעים שאותו נכה או אותה משפחה שכולה הם עולים חדשים, ה-POC הרלוונטי שמוצמד להם הוא דובר אותה שפה

מירב בן ארי:  יש לנו באגפים האלה משרות ייעודיות לאנשים שהם דוברי - - -     

עודד פורר: נכון רק לגבי חיילים, נכון? לא לגבי נפגעי פעולות איבה

מירב בן ארי: לא, אנחנו מדברים כרגע רק על חיילים וכוחות הביטחון

מירב בן ארי:  זה מה שאנחנו מטפלים על פי חוק

מירב בן ארי:  אז לצורך העניין, אם יש משפחה שכולה דוברת השפה הרוסית, העובדת הסוציאלית שהיא תוגדר כמטפלת באותה משפחה, אז היא כזו שדוברת את השפה

מירב בן ארי:  יש, כמו שאני אומרת, זה reaching out, אנחנו לא מחכים שהמשפחה תפנה למוקד

מירב בן ארי:  מגיעים, נכנסים, לא עלינו, אבל בשבעה, אל המשפחה ומגדירים את אותו בן אדם שדרכו מתבצעת האינטראקציה

מירב בן ארי:       ועדיין, ולמרות כל מה שאמרתי, הקמנו את המאגר למענה אנושי

מירב בן ארי:  ולמרות זאת, אנחנו נכנסים פה לעבודת מטה רחבה בנושא של הנתבים

מירב בן ארי:  ולראות את הצרכים, כמה יש לנו, איזה שפות

מירב בן ארי:  אם אנחנו עושים בנתב, אז לאיזה שפות

מירב בן ארי:  אני גם אציין שאנחנו מדדנו את הנושא הזה כבר וראינו כמה שניות זה גם לוקח כביכול מעכב, במירכאות כפולות, הוא מגדיל את משך ההמתנה

מירב בן ארי:  אבל גם על זה אנחנו ניתן את הדעת ואנחנו נטפל

עודד פורר: מתי יהיה לכם מענים בנתבים? וזה גם בהקשר של הנפגעים וגם בהקשר, הרי יש אצלכם כמה יחידות שאני ביקשתי לבדוק

עודד פורר:  ביקשתי גם את אגף נפגעים בצה"ל

מירב בן ארי: כן

מירב בן ארי:  אז תראה, לגבי אגף נפגעים בצה"ל, קודם כל אני אציין, אני לא חושבת שהם כאן

מירב בן ארי:  אבל לפחות כשאני פניתי הם כן אמרו שהם מעדיפים להיות בעצמם ולתת את המענה

עודד פורר: יש כאן מאגף נפגעים בצה"ל בדיון? תראי, מוקד השירות של אגף משפחות והנצחה, אין בשפה האמהרית

מירב בן ארי: לא, זה יש

מירב בן ארי:  זה מה שעדכנתי עכשיו

מירב בן ארי:  אני אומרת שבמוקדים במשרד הביטחון כרגע אנחנו נותנים מענה לכל השפות

מירב בן ארי:  בין אם זה נציג שיושב שם ואם לא, כפי שציינתי, אנחנו מעלים לשיחת ועידה מתרגם סימולטנית שהוא עובד משרד הביטחון

מירב בן ארי:  זה יכול להיות מבחינתי עובד בתחום אחר בכלל, כן? אבל הוא ידע לעשות את התרגום, כי יש לו שפת אם רלוונטית

מירב בן ארי:  אנחנו ממש פנינו לקרוב ל-200 עובדים שאנחנו יודעים שיש להם שפת אם

עודד פורר: רגע, וצה"ל? חמ"ל נפגעים בצה"ל?     

מירב בן ארי: עכשיו תראה, ככל שצה"ל, אני שוב אומרת, אם רצו, מה שאני דיברתי איתם מיד אחרי הדיון שסיימנו פה שבוע שעבר, אני פניתי למוקדים הרלוונטיים בצה"ל

מירב בן ארי:  הם אמרו שהם היו מעדיפים להיות בעצמם

מירב בן ארי:  אם אני מבינה אז הם לא נמצאים כרגע

עודד פורר: הם היו מעדיפים להיות בעצמם בלי להיות פה

עודד פורר:  הם לא פה

מירב בן ארי: לא, זאת אומרת, אני הבנתי מהם שהם כן מצאו לנכון להגיע

מירב בן ארי:  אני לא יודעת מה קרה

עודד פורר: הם לא פה

פנינה תמנו: לא, הם צריכים להגיע

פנינה תמנו:  כמו שהם יודעים להתייצב בכל הוועדות הרלוונטיות

מירב בן ארי: אז ככל שצה"ל כמובן ירצה לעשות שימוש במאגר שאנחנו בנינו, אז אנחנו בהחלט

פנינה תמנו: לא, אבל אתם צריכים להיות אנשי הצבא

פנינה תמנו:  משרד הביטחון הוא הגורם, המשרד האחראי לקשר עם הצבא

פנינה תמנו:  זה לא הגיוני שתביאו תשובות 'צה"ל אמר'

פנינה תמנו:  לא

פנינה תמנו:  אז תתקשרי עכשיו לצה"ל, תגידי לו סליחה אדוני, אם אתם רוצים להגיד מה אתם עושים, תעלו עכשיו

פנינה תמנו:  שיעלו עכשיו

עודד פורר: זה מאוד פשוט

עודד פורר:  אנחנו נמצאים בזום, תתקשרי אליהם בינתיים

פנינה תמנו: מה זה הדבר הזה? צה"ל זה לא איזה מדינה בפני עצמה

פנינה תמנו:  אנחנו כולנו אוהבים את צה"ל, אבל שיתנו תשובות

עודד פורר: אנחנו נעבור לדובר הבא

עודד פורר:  תתקשרי אליהם בבקשה ושיעלו בזום

עודד פורר:  תעבירי להם את הלינק, שיעלו בזום

עודד פורר:  בסדר? בינתיים נעבור למשרד התחבורה

עודד פורר:  שרית או איתי

שרית שלומי: בוקר טוב

עודד פורר: כן, אתם, אצלכם אין אף, דיברנו על זה בדיון הקודם

עודד פורר:  אין לכם מענה בכלל בשפות בתחבורה ציבורית

שרית שלומי: תחבורה ציבורית איתי יוכל להתייחס

שרית שלומי:  אני אוכל להתייחס בכלליות לגבי כל שירותי משרד התחבורה

שרית שלומי:  אנחנו בעצם עובדים גם מבחינת המוקד הטלפוני שלנו, מוקד הרישוי, המוקד האחוד שהוקם, יש לנו מענה בכל השפות: אנגלית, רוסית, אמהרית

שרית שלומי:  וכמובן ערבית

עודד פורר: באיזה מוקד?     

שרית שלומי: במוקד האחוד של כוכבית 4515, בעצם מוקד שמתכלל את כל שירותי משרד התחבורה

שרית שלומי:  וכמובן למוקד הרישוי שהוא חלק מהמוקד הזה

שרית שלומי:  שם יש לנו נציגים שבעצם עונים לשפות

שרית שלומי:      כמו כן, אנחנו מפרסמים, הקמנו אולפן ואנחנו מפרסמים לציבור את כל המידע

שרית שלומי:  עשינו לייבים בנושא כל נושא הרישוי והארכות תוקף בשפה הרוסית

שרית שלומי:  עדכנו את האתר שלנו, האתר של משרד התחבורה, את כל דף המידע של חרבות ברזל, בשפות

שרית שלומי:  אנחנו בשוטף יש לנו בכל השפות בערבית ואנגלית

שרית שלומי:  עכשיו אנחנו גם תרגמנו לרוסית ואמהרית

שרית שלומי:  ככה הבנו שיש צורך סביב הנושא הזה

שרית שלומי:  אזרחים צריכים בעצם לקבל מידע גם בשפות האלה

עודד פורר: תראי, אני עכשיו חייגתי לכוכבית 4515

עודד פורר:  אין מענה בשפות

עודד פורר:  עברית בלבד

שרית שלומי: לא, אבל בכל מקום שאתה מתקשר יש

עודד פורר: אבל אני לא מבין עברית

עודד פורר:  אתם צריכים להבין מה זה מענה בשפות

עודד פורר:  מתקשר אלייך מישהו שלא מבין עברית

עודד פורר:  מה הוא עושה?      

שרית שלומי: הוא מתקשר למוקד

עודד פורר: המוקד עונה רק בעברית ומנתב שיחות למוקדים רלוונטיים רק בעברית

עודד פורר:  נתב שיחות לא נותן לך אפשרות

פנינה תמנו: בנתב אתם צריכים להקליט באמהרית ורוסית

עודד פורר: אתם לא מבינים מה המשמעות של לתת שירות בשפות

עודד פורר:  לא יכול להיות

עודד פורר:  אם אני דובר אנגלית או אמהרית או רוסית, אני מתקשר אליכם למוקד

עודד פורר:  אני לא יודע מה רוצים ממני בכלל

שרית שלומי: רגע, אני רוצה להסביר

עודד פורר: את ניסית פעם להתקשר למוקד שעונה לך בשפה שאת לא מבינה? ניסית להתקשר פעם למוקד שעונה לך בשפה שאת לא מבינה?     

שרית שלומי: כן, ניסיתי

עודד פורר: ומה עשית?     

פנינה תמנו: איך ניסית, לאיזה מוקד?     

שרית שלומי: אבל אני רוצה רגע להתייחס

עודד פורר: לאיזה מוקד בשפה? שנייה רגע

פנינה תמנו: לא, את לא יכולה לענות 'כן'

עודד פורר: סליחה, את אומרת שניסית

עודד פורר:  את אומרת שניסית

עודד פורר:  לאיזה מוקד?      

שרית שלומי: פעם התקשרתי סתם לקופת חולים כללית, בטעות לחצתי על שפה רוסית ולא הבנתי מה מדובר

שרית שלומי:  אני מדברת כאילו בהקשר של סתם לחצתי על שפה שאני לא מבינה אותה

שרית שלומי:  אוקיי, אבל אני רגע רוצה שאיתי יתייחס

עודד פורר: אז מה עשית אחרי שלחצת על רוסית, מה עשית? סליחה, סליחה

עודד פורר:  בואי, תהיי איתי

עודד פורר:  מה עשית אחרי שלחצת על השפה הרוסית וענו לך ברוסית

עודד פורר:  ניתקת, נכון?     

שרית שלומי: חזרתי

עודד פורר: איך חזרת? את לא יודעת על מה ללחוץ

שרית שלומי: חזרתי לאופציה הקודמת

עודד פורר: איך?     

שרית שלומי: הייתה, לא, לא, הייתה אפשרות

שרית שלומי:  אמרו ברגע שאתה יכול לחזור דרך כוכבית

עודד פורר: אה, אמרו לך בעברית

שרית שלומי: אני לא בדיוק זוכרת

שרית שלומי:  אבל רגע אני רוצה להתייחס

עודד פורר: לא, אני, סליחה

עודד פורר:  את תתייחסי למה שאנחנו שואלים

עודד פורר:  ביקשנו שיהיה מוקד בשפות

שרית שלומי: אין בעיה

עודד פורר: אין מוקד בשפות

פנינה תמנו: גם אם אתם רוצים לנתב, רגע, גם אם את רוצה לנתב, שנייה

שרית שלומי: רגע, שנייה

פנינה תמנו: שנייה

פנינה תמנו:  שנייה

שרית שלומי: אני איתך

פנינה תמנו: תודה

פנינה תמנו:  נעים מאוד, חה"כ פנינה תמנו שטה

פנינה תמנו:  גם אם את רוצה בסופו של דבר, גם אם הניתוב הוא על ידי המוקד המרכזי, את חייבת שתהיה, כדי נגיד ואת לא רוצה לעכב את דוברי העברית

פנינה תמנו:  מיד עם תום ההקלטה בעברית הם יודעים שאת אומרת להם על מה ללחוץ, אבל להמשיך בשפות

פנינה תמנו:  אחרת איך הם ידעו? הם צריכים לנחש? הם צריכים לנחש?     

עודד פורר: תראו, יש מוקדים בשפות

עודד פורר:  יש לזה תורה שלמה של איך עושים את זה

עודד פורר:  את מתחילה עם עברית "לעברית הקש 1"

עודד פורר:  ברגע שאמרת "לעברית הקש 1" כל דוברי העברית יקישו 1

עודד פורר:  ייכנסו למוקד בעברית

עודד פורר:  אחר כך את ממשיכה בשפות

שרית שלומי: זהו, במוקד רישוי שלנו זה קיים

שרית שלומי:  אנחנו באמת עונים גם בשפות רוסית ואמהרית

שרית שלומי:  אני אשמח שגם איתי יתייחס למוקד תחבורה ציבורית

שרית שלומי:  וחשוב לי גם להגיד שאנחנו, איתי, בבקשה

אתי לבני: אוקיי

אתי לבני:  מוקד תחבורה ציבורית עונה כעת בארבע שפות: עברית, ערבית, אנגלית ורוסית

אתי לבני:  בעקבות הפנייה והנושא שעלה בשבוע שעבר אנחנו נוסיף גם בנתב וגם מוקדנים

פנינה תמנו: עוד פעם, איזה שפות?     

עודד פורר: סליחה כרגע, סליחה רגע איתי

עודד פורר:  איתי, סליחה רגע

עודד פורר:  גם במוקד 5678 עונים לי בעברית

עודד פורר:  לא, אין לי ניתוב שיחות

אתי לבני: כרגע אני מדבר על 8787

עודד פורר: לא, אני מדבר על מה שהיא אמרה, שהיא אמרה שבמוקד המידע של רישוי

עודד פורר:  גם במוקד המידע של רישוי עונים לי בעברית

עודד פורר:  כוכבית 5678

שרית שלומי: אבל בכל משמרת יש לנו נציג גם דובר רוסית וגם דובר אמהרית

עודד פורר: אבל אני לא אגיע לשם, אני לא יודע על מה ללחוץ

שרית שלומי: יטופל

שרית שלומי:  יטופל

עודד פורר: עשינו את זה, התקשרתי למספרים האלה בפעם הקודמת

עודד פורר:  זו ישיבה שלישית

עודד פורר:  בישיבה הקודמת התקשרתי למוקדים שלכם

עודד פורר:  בישיבה

עודד פורר:  כן, תחבורה ציבורית

אתי לבני: אז המוקד הוא בארבע שפות, כולל הפניה בנתב

עודד פורר: איזה שפות?     

אתי לבני: עברית, ערבית, רוסית ואנגלית

פנינה תמנו: אין צרפתים, אין אתיופים?     

עודד פורר: עם לא נוסעים בתחבורה ציבורית כנראה

פנינה תמנו: אה, כולנו ניידים, עם רכבים

עודד פורר: עם רכבים פרטיים כולם

פנינה תמנו: שתדע, נושא התחבורה הציבורית שלכם מסת העולים החדשים, ואתם יודעים את זה, ואם לא אז כדאי שתיסעו בתחבורה ציבורית

פנינה תמנו:  אתם תגלו שם הרבה מאוד מהעולים שאת השפות שלהם לא הכללתם

אתי לבני: יש הרבה מאוד משתמשים בתחבורה ציבורית, כולל בשפות, שדוברים שפות שונות

אתי לבני:  השפות האלה הן השפות הפופולריות

פנינה תמנו: מה פופולרי? אמהרית לא פופולרית? מה זאת אומרת השפות הפופולריות? יש שירות לאזרח, אין פופולרי, לא פופולרי

פנינה תמנו:  אתה צריך לתת שירות לאזרחים באופן שוויוני

אתי לבני: אני מסכים

פנינה תמנו: אז לכן זה לא עניין של פופולרי, דווקא כשרת הקליטה לשעבר

פנינה תמנו:  אנחנו יודעים בדיוק מי אוכלוסיית העולים

פנינה תמנו:  לא להכליל בשפה הצרפתית

פנינה תמנו:  ואמהרית זה קצת אי הבנה של המטריה

אתי לבני: בעקבות הפנייה הקודמת, בדיון הקודם, זה הגיע אלינו

אתי לבני:  לא נכחתי בדיון הקודם

אתי לבני:  אנחנו עובדים להוסיף גם בנתב וגם דוברי השפה באמהרית

אתי לבני:  אם צריך צרפתית, נוסיף גם צרפתית

אתי לבני:  אין לנו שום בעיה

עודד פורר: אוקיי

עודד פורר:  אצלכם לפחות יש נתב לשפות כשעונים

פנינה תמנו: מצוין

פנינה תמנו:  וגם הוא אומר פה, תוך כמה זמן לדעתך אתם תוסיפו?     

עודד פורר: אני חוזר ואומר, אתם יכולים להוסיף את זה גם באמצעות תרגום סימולטני

עודד פורר:  גם באמצעות תרגום של משרד הקליטה, גם באמצעות התרגום שהבאנו פה מאוניברסיטת בר אילן באפשרויות

עודד פורר:  עד שתתארגנו על דברים אחרים

עודד פורר:  אבל המענה הראשוני צריך להיות כזה שפונה שלא מבין עברית יודע מה לעשות

עודד פורר:  ברגע שהוא לוחץ אז הוא יודע שהוא מגיע למענה עם תרגום סימולטני

עודד פורר:  הוא יודע שהוא מגיע, אני מבין שההתארגנות היא לא ביום אחד

פנינה תמנו: אתה רוצה לשמוע משהו מהחיים? אני בת לעולים, שעד היום מאוד מתקשים בשפה

פנינה תמנו:  אתה יודע כמה פעמים הם ישבו בתחנה ציבורית שעה ושעתיים ויותר, רק כי הם התבלבלו ולא הבינו ולא היה מי שייתן להם מענה?      

שלומית אבינח: במלחמה זה הרבה יותר

פנינה תמנו: זה נורא

פנינה תמנו:  חוסר האונים, עכשיו זה בהקשר יותר של המלחמה

פנינה תמנו:  אבל זה נורא ואיום לאדם לשבת ואין מי שיכול להסביר לו בכלל מה מתרחש סביבו

עודד פורר: אוקיי

עודד פורר:  משרד העלייה והקליטה

רותם כהן: טוב, אז כמו שציינו בדיונים הקודמים, משרד העלייה והקליטה בעצם יצא, נתנו לזה שם, יצאנו עם זה עוד הרבה לפני כן

רותם כהן:  אבל מבצע שנקרא "מבצע עוטף עולה"

רותם כהן:  א', יצאנו למבצע שכבר קיימנו כ-40,000 שיחות ל-40,000 משפחות של עולים כשיחות יזומות, כדי לראות אם הם בסדר, איפה יש בעיות ואיך אנחנו יכולים לעזור

פנינה תמנו: מהמפונים?     

רותם כהן: התחלנו גם מהמפונים, אבל גם סיימנו את כל העולים לשנת 2023-2022

רותם כהן:  אנחנו עכשיו מסיימים את 2021 וכבר התחלנו גם עולים משנת 2020

רותם כהן:  זאת אומרת, אנחנו ממש הלכנו כרונולוגית, כי אנחנו יודעים שקשיי השפה הם מטבע הדברים יותר בוהקים בשנים הראשונות

רותם כהן:  אבל אנחנו מתכוונים להגיע 10 ו-20 שנים אחורה

רותם כהן:  גייסנו לטובת הדבר הזה באמת את כלל היועצים

רותם כהן:  המנכ"ל עצמו ממש מעורב בתדרוכים

רותם כהן:       הקמנו מערכת ניהול ידע שמרכזת את כל המידע, של כל משרדי הממשלה

רותם כהן:  אתמול בשעה טובה קיבלנו או סגרנו מה שנקרא על תקציב, שחלקו יהיה ממשרד העלייה והקליטה וחלקו יהיה מתקציב מערך ההסברה הלאומי, שבשבוע הבא נצא לקמפיין

פנינה תמנו: אבל רגע, לא השגתם כבר?      

רותם כהן: זה נסגר אתמול בלילה

פיני יצחקי: זה נסגר אתמול בלילה

פנינה תמנו: אז ראיתי את איציק דסה

פנינה תמנו:  אז לא אמרתם שהשגתם?     

פיני יצחקי: לא, אתם מערבבים שני דברים

פיני יצחקי:  דיברנו על תקציב לקמפיין שיעלה, הצגתי פה שבוע שעבר איזה שהיא טיוטה של הקמפיין האחוד בשפות, שירכז, בעצם יהיה המוקד של משרד הקליטה כמעין גורם לאומי שאליו מתקשרים כל מי שאינו דובר עברית

פנינה תמנו: בכל השאלות, לגבי כל המשרדים?     

פיני יצחקי: כן

פיני יצחקי:  זה יהיה המוקד הלאומי לקבלת השיחות

פנינה תמנו: גם קמפיין פרונטלי בסרטוני וידיאו שאומר להם אתם יכולים להתקשר, להכיר

פנינה תמנו:  כולל הזכויות שלהם? כי אני אספר לכם

פנינה תמנו:  למשל, סתם מביאים דוגמה

פנינה תמנו:  הקרן של הסוכנות היהודית, קרן הנפגעים

פנינה תמנו:  אם אין מי שיגיד לעולים האלה, איך הם ייגשו, איך הם יידעו? אז זה ממש עולה

רותם כהן: אז לכן אנחנו מנסים לייצר את מיצוי הזכויות האלו גם כדי לא לחכות שיתקשרו אלינו ולא לחכות לקמפיין

רותם כהן:  וגם לעבות את עצמנו, כדי באמת לתת את המענה הזה ולתווך בין משרדי ממשלה ברמה של ללכת יד ביד ולחבר לאנשי הקשר

רותם כהן:  גם יצרנו קשרים עם משרדי הממשלה השונים, כדי שלא יהיה מצב של נפילה בין הכיסאות

פנינה תמנו: כמה התקציב?     

רותם כהן: אנחנו בעצם לקחנו על עצמנו חצי מהתקציב

רותם כהן:  זה יהיה 275

פיני יצחקי: 550,000 שקלים

רותם כהן: כן, בסך הכללי

פנינה תמנו: מה אתם יכולים לעשות עם זה? אם אתם תרצו לעשות קמפיין ברדיו רקע, תרצו לעשות קמפיין

פנינה תמנו:  זה מעט, לדעתי מעט מידי

פיני יצחקי: יש לי פה הצעת מחיר מלפ"מ, הם ענו לנו על זה

פנינה תמנו: וזה בשיתוף פעולה עם הרדיו וכולם?     

פיני יצחקי: כולל ערוץ 9, כולל אתרים בשפות, ברשתות חברתיות, ברוסית, אמהרית, אנגלית, צרפתית, ספרדית

פנינה תמנו: רגע, מה עם הערוץ האתיופי?     

פיני יצחקי: רגע

רותם כהן: גם

פיני יצחקי: כולל גל"צ וגלגל"צ ונדמה לי אולי אפילו גם רשת ב', אני לא זוכר כרגע אם זה המעודכן או לא

פיני יצחקי:  כדי לדבר גם לקהל הישראלי, הוותיקים

פיני יצחקי:  יש לכם שכנה בקומה שלישית שלא יודעת עברית? תפנו אותה, או משהו כזה

פיני יצחקי:  כלומר, כדי לרתום, לעשות איזה שהוא מהלך שרותם גם את החברה הישראלית

עודד פורר: באיזה רשתות שמשדרות בשפות אתם מפרסמים?     

פיני יצחקי: יש פה רקע רוסית, יש פה, יש לי פה את ההצעה ממש בראשי פרקים

עודד פורר: אתה יכול להראות לי?      

פיני יצחקי: אני לא יודע אם זה הסופי

פנינה תמנו: אצל אדוני יושב הראש שום דבר לא מתפספס

רותם כהן: אני יכול להגיד שבשיחה שלי אתמול עם הדובר של המשרד עמדנו על זה, הוא עמד על זה שזה יהיה גם בערוץ האתיופי, גם בערוץ 9

רותם כהן:  אנחנו ניתן לזה גם קמפיין ממומן בכל הרשתות ובכל הקהילות שלנו עם הארגונים, במטרה כמה שיותר לשווק את זה וליידע

רותם כהן:       אני גם אעדכן בהקשר הזה שאחד הדברים ששמנו לב זה שגם כשיודעים ומנסים לקבל שירות בדיגיטל, אז הרבה פעמים נופלים בכניסה, בעצם במערכת ההזדהות הלאומית

רותם כהן:  הפקנו היום אנחנו נשחרר סרטונים בשפות

רותם כהן:  אנחנו נדאג גם להגיע ב-S

רותם כהן: M

רותם כהן: S ובכל צורה אפשרית לעולים, כדי להדריך אותם איך מתמצאים בתוך אזור ההזדהות הלאומית

רותם כהן:  לקחנו על עצמנו גם לתרגם את אתר "ביחד ננצח", של הממשלה

רותם כהן:  גם אתרים של רשות המיסים, גם אתרים של בנק ישראל, כדי כמה שיותר להנגיש מידע בשפות

רותם כהן:  זה עדיין לא מלא

רותם כהן:  אנחנו מנסים לראות איך אנחנו מייצרים ברמה הממשלתית יותר רוחב של תרגומים של שפות

רותם כהן:  אנחנו מנסים מה שנקרא בדלת אמותינו ויושב הראש וחה"כ תמנו שטה מכירים את משאבי משרד העלייה והקליטה

רותם כהן:  אנחנו מנסים למתוח את היריעה כמה שיותר כדי להנגיש את השירות לעולים

עודד פורר: אני חייב לומר בעניין הזה

עודד פורר:  תגידו לנו מה הצורך התקציבי

עודד פורר:  יש פה מעלית לקומה 3, ועדת כספים

פנינה תמנו: ואנחנו יודעים מה לעשות

עודד פורר: אנחנו יודעים מה לעשות שם

עודד פורר:  תגידו לנו כמה כסף

רותם כהן: בסדר

פנינה תמנו: רגע, אמרו לכם כמה ואז תפרתם?     

עודד פורר: אני רק חייב להגיד, יש תחנות רדיו מקומיות, בעיקר בנושא הזה שהן מושמעות יותר דווקא מרדיו רקע

עודד פורר:  תשתפו

עודד פורר:  אני נותן לכם מתוך הבנה והיכרות פשוט

עודד פורר:  תחנות רדיו מקומיות שמשדרות בשפות הרבה יותר מואזנות

עודד פורר:  אני לפחות יודע בשפה הרוסית, אני לא יודע בשפה האמהרית

פנינה תמנו: אין לנו

עודד פורר: בשפה הרוסית בוודאי

עודד פורר:  כנ"ל, אני רואה שיש כאן לאתרי אינטרנט

עודד פורר:  זה הרבה יותר רלוונטי מאשר לגלי צה"ל למשל

רותם כהן: גלי צה"ל זה מתוך רצון לחבר את האוכלוסייה הוותיקה

עודד פורר: בסדר

עודד פורר:  עדיף גלגל"צ למשל, יש היגיון

עודד פורר:  כי שומעים גלגל"צ

רותם כהן: אמרת שהם נוסעים במכוניות פרטיות

עודד פורר: כן

עודד פורר:  זה פחות דיבורים

פנינה תמנו: תזכרו שצריך לעשות הרבה סרטונים שירוצו בתוך הקהילות

פנינה תמנו:  מהסיבה הפשוטה שהרבה מאוד מהעולים הם אזרחים ותיקים, שדווקא הם עוד יותר מתקשים

פנינה תמנו:  ולא בהכרח הסיפור של קריאה וכתיבה

פנינה תמנו:  לכן צריך משהו פרונטלי שיהיה באתרים

רותם כהן: לכן יצאנו לכיוונים האלו

פנינה תמנו: או בערוצים הרלוונטיים, סרטונים

פנינה תמנו:  ממש כמו פיקוד העורף, אבל שמדבר על משרדי הממשלה

רותם כהן: לכן יצאנו בכיוונים האלה של הפקת סרטונים שכבר יופקו היום

רותם כהן:  בנוסף, גם מאוד הרחבנו את הפעילות גם של מוקד ער"ן, התמיכה הנפשית בכל השפות

רותם כהן:  וגם של business-il כדי לתת יותר תמיכה גם בנושא של תמיכת עסקים וגם בנושא של מיסוי וזכויות מול רשות המיסים

עודד פורר: אוקיי

עודד פורר:  משרד הכלכלה

תמר מירסקי: תמר מירסקי, מנהלת תחום חקיקה ורגולציה, בימים כתיקונם

תמר מירסקי:  במלחמה הזאת אני אחראית על המוקד לעסקים, שזה מוקד שהוקם בזמן המלחמה

תמר מירסקי:  אנחנו שיעור הפניות שאנחנו קיבלנו בשפות זרות הוא סדר גודל של 3 פניות מתוך 4,000

עודד פורר: איך תקבלו פניות? המוקד הוא בעברית

תמר מירסקי: נכון

תמר מירסקי:  אבל אנחנו מקבלים דיווח מאיזה מוקד חיצוני, יש לו מערכת תומכת

תמר מירסקי:  אנחנו מקבלים חיווי כשזו פנייה בשפה שהיא לא עברית

תמר מירסקי:  ואז אנחנו חוזרים אליהם

תמר מירסקי:  במקביל לזה אני גם בודקת את הנושא של נתב, שיהיה גם נתב שזה לא רק

תמר מירסקי:  כי מה שקורה, כמו שאתם מתארים באמת, אז האנשים מתקשרים, אותם כמה פניות בודדות

תמר מירסקי:  מתקשרים ואז הם מנתקים באמת

תמר מירסקי:  כי אין להם מענה בשפה

תמר מירסקי:       (היו"ר מבצע שיחת טלפון ברוסית)         

תמר מירסקי: זה שלנו? אוקיי

תמר מירסקי:  אז עכשיו התקשרה

עודד פורר: תראי, קודם כל, יפה שהיא מאפשרת להשאיר טלפון

עודד פורר:  אבל אתם צריכים להבין, עוד פעם אני חוזר ואומר

פנינה תמנו: לא, רגע

פנינה תמנו:  לפני שאתה חוזר ואומר

פנינה תמנו:  קודם כל, יפה שאתה יודע לדבר רוסית

עודד פורר: קצת

עודד פורר:  אני אסביר לכם עוד פעם

עודד פורר:  תראו, אני, אגב, אם אני אגיד לה את המספר ברוסית כנראה שהיא לא תדע לרשום אותו

תמר מירסקי: לא, אבל המספר נרשם אוטומטית במערכת

תמר מירסקי:  אנחנו לא צריכים באמת את ההקראה הזאת

תמר מירסקי:  אנחנו מקבלים ישר חיווי מהשפה שזה היה בשפה זרה ונותק

תמר מירסקי:  ואנחנו חוזרים

תמר מירסקי:  אבל זה לא מספיק טוב, אני מבינה

עודד פורר: מאוד פשוט

עודד פורר:  תעשו נתב בשפות

עודד פורר:  נתב בשפות

עודד פורר:  עברית – 1, אנגלית – 2

עודד פורר:  תעשו את זה

עודד פורר:  תעשו נתב בשפות

עודד פורר:  אתם יכולים אפילו בנתב להשאיר מענה בשפה תשאיר טלפון

תמר מירסקי: נכון, נכון

עודד פורר: כי זה שאת אומרת קיבלתי שלוש פניות, הן לא, אני מניח שיש כמה עסקים דוברי שפה רוסית שהיו רוצים לדבר עם מישהו או אמהרית או צרפתית

פנינה תמנו: לא רק זה, תכף נגיע להגנות שיצרנו

תמר מירסקי: לגמרי, אנחנו צריכים לחזור לכל עסק בכל שפה

עודד פורר: אז לכן, מה שאני מבקש, מה שביקשתי כבר, לא הייתם בדיונים הקודמים

עודד פורר:  משרד התחבורה היה בדיון הקודם, ביקשתי את זה

עודד פורר:  נתב בשפות

עודד פורר:  קודם כל כמענה מהיר וראשוני

עודד פורר:  אנחנו כבר חמישה שבועות, כבר עברנו את השבוע החמישי

עודד פורר:  לדעתי אנחנו כבר בשישי עוד מעט של מלחמה

עודד פורר:  41 יום

עודד פורר:  41 יום במלחמה

עודד פורר:  חבר'ה, דווקא מי שהכי זקוק למוקדים האלה זה אלה שדוברי שפות

עודד פורר:  ולהם אין מענה

עודד פורר:  אז צריך להתחיל לשנות את החשיבה ולחשוב רגע מה קורה למי שלא מבין את השפה? מדינת ישראל, ברוך השם, התברכה בקליטת עלייה

עודד פורר:  אנחנו מדינה שיש בה הרבה מאוד אזרחים שמה לעשות? לא דוברים את השפה

עודד פורר:  בין אם הם עלו בשנה האחרונה ובין אם הם לא נקלטו כמו שצריך ולא למדו את השפה

עודד פורר:  זה נכון בתחבורה, זה נכון בכלכלה, זה נכון בביטחון

עודד פורר:  יש את המוקד של משרד הקליטה שיודע לתת סיוע למשרדים עצמם

עודד פורר:  יש את התרגום הסימולטני, בהתנדבות אני חייב לומר, ואני חושב שהממשלה צריכה לתקצב את זה, של אוניברסיטת בר אילן

עודד פורר:  טוב, צה"ל לא משרד ממשלתי, אז יכול להיות שצה"ל באמת הוא גם אוסף את התקציב שלו מתרומות אולי, הוא לא מקבל את התקציב שלו מהממשלה

עודד פורר:  מי נתן את התשובה הזאת?      

פנינה תמנו: מה היא כתבה?     

עודד פורר: צה"ל לא משרד ממשלתי ולכן הוא לא רלוונטי לדיון

פנינה תמנו: מה?      

עודד פורר: אני היום אדבר על זה כבר עם משרד הביטחון

עודד פורר:  זה לשר הביטחון ויו"ר הכנסת

עודד פורר:  זה כבר חוצה כל גבול

שלומית אבינח: לא, שנייה

שלומית אבינח:  אני פניתי למתאמת של משרד הביטחון שתעלה את צה"ל

שלומית אבינח:  זאת התשובה שקיבלתי

פנינה תמנו: זה מאוד מוזר

פנינה תמנו:  אני רק אביא לך דוגמה, כשאנחנו דיברנו על ההגנה על הביטוי וזה, באו מהצבא

פנינה תמנו:  מה זאת אומרת?     

עודד פורר: צה"ל יושב פה בדיונים על חיילים בודדים באופן זה

עודד פורר:  אתמול היה דיון על נושא קבורה, צה"ל היה פה, שלשום

עודד פורר:  מי שענה את התשובה הזאת לא רלוונטי

שלומית אבינח: לא, לנושא הזה

שלומית אבינח:  לנושא הזה משרד הביטחון צריך לתת מענה

עודד פורר: שישברו את הראש ביניהם

עודד פורר:  אני רוצה להוציא מכתב לשר הביטחון בעניין הזה

עודד פורר:  כאילו זה מה שהוא צריך להתעסק כרגע

עודד פורר:  ברמת הניהול בתוך המשרד, מה, אתם לא מצליחים לעשות מוקד בשפות? ההערה ברורה? קחי בחשבון, את פעם ראשונה אצלי בוועדה

עודד פורר:  יש לי נוהג מעצבן כזה, לחזור לנושא ולבדוק אותו

עודד פורר:  זהו

עודד פורר:  מאחר וזה מוקד חיצוני, לממשלה היה לוקח בערך חודש ימים לעשות את הנתב הזה

עודד פורר:  מאחר וזו מערכת חיצונית הם יעשו לך את זה היום

תמר מירסקי: הנתב הוא שלנו, של המשרד

עודד פורר: כן, בבקשה חה"כ תמנו שטה

פנינה תמנו: יש איזה נוהג מגונה להיכנס בסערה

פנינה תמנו:  ובכל זאת, אני באתי גם כדי לברך אותך, את מנהלת הוועדה, על ההתמדה בנושא כל כך חשוב ומשמעותי

פנינה תמנו:  מדינת ישראל מושתתת על קליטת עלייה, נבנתה על ידי עולים

פנינה תמנו:  תמיד אנחנו מדברים על זה

פנינה תמנו:  אבל צריך גם להפנים את זה בכל מערך העבודה ושיטות העבודה בכל משרדי הממשלה

פנינה תמנו:  ואני חושבת שלא מובן מאליו שאתה עוקב אחר הדבר הזה

פנינה תמנו:  ואני יודעת, ככל שזה תלוי ביושב הראש

פנינה תמנו:  זה לא מובן אליו ההתמדה שלך כיושב ראש בנושא כל כך חשוב ומשמעותי

פנינה תמנו:  שאגב, לא רבים מבינים ומפנימים, לא רבים בתוך החברה הישראלית ובטח גם לא במשרדי הממשלה

פנינה תמנו:       צריך לשנות את הדיסקט

פנינה תמנו:  אני אומרת לכם, בשנתיים האחרונות, שלוש שנים אחרונות, אני יודעת שמשרד העלייה והקליטה שינה כיוון ועושה

פנינה תמנו:  ויש מוקדים שנפתחים, בין אם זה בסיוע נפשי ובין אם זה באמת בהנגשה

פנינה תמנו:  היו החלטות ממשלה

פנינה תמנו:  אבל כל משרדי הממשלה אין לעשות וי

פנינה תמנו:  אין לעשות וי כדי לצאת יידי חובה

פנינה תמנו:  אנחנו מדברים על מאות אלפי ואם לא מיליון עולים חדשים, שמגיע להם בדין לקבל את כלל השירותים

פנינה תמנו:       מה שמטריד אותי זה באמת מיצוי הזכויות של העולים החדשים

פנינה תמנו:  למשל, אפרופו אם אנחנו מדברים על משרד הכלכלה ומשרד העבודה, גם אני, גם עודד, היינו שבוע שעבר במאבקים אין סופיים בוועדת הכספים בשביל לתת הגנות מפני פיטורים

פנינה תמנו:  הגנות והרחבות של זכויות

פנינה תמנו:  עכשיו, זה דרמטי

פנינה תמנו:  אבל אם הם לא יודעים את זה, הם לא ישתמשו בזה

פנינה תמנו:  אם הם לא יודעים את זה, מעסיקים יפטרו אותם

פנינה תמנו:  אם הם לא יודעים שיש קרנות שהם יכולים לקבל סיוע, אז הם ימשיכו, רבים מהם, אגב, המצב הכלכלי שלהם לא טוב

פנינה תמנו:  הם ימשיכו לדדות כלכלית מאחור ואף יתרסקו כלכלית

פנינה תמנו:       לכן זה ממש דיני נפשות ואנחנו לא מתכוונים לוותר על זה

פנינה תמנו:  אני רואה את התוכנית של משרד ראש הממשלה ומשרד הקליטה

פנינה תמנו:  אני חושבת שאגב זה הדבר הנכון לעשות, את שיתוף הפעולה הספציפי הזה

פנינה תמנו:  זה לא צריך להיות או במשרד ראש הממשלה או במשרד הקליטה

פנינה תמנו:  לצד זה, אני מרגישה שהתקציב הזה הוא קטן, הוא מצומצם

פנינה תמנו:  אתה מכיר, אתה בקיא בתקציבים

פנינה תמנו:  צריך לראות, אם אתם צריכים יותר תקציבים, כמו שאמר יושב הראש, אנחנו יודעים לעשות את העבודה כאן בבית הזה

פנינה תמנו:  אם צריך להגדיל את זה, נעלה למעלה או נדבר עם השר הרלוונטי כדי שתהיה לכם הגדלה של התקציב

פנינה תמנו:       מעבר לכך, אני חייבת פיני לומר לך שבפעם הקודמת הצגת לנו את עו"ד איציק דסה

פנינה תמנו:  זה לא הזמן לפוליטיקות

פנינה תמנו:  אני לא יודעת מה קרה לכם

פנינה תמנו:  לוקחים בן אדם מוכשר, דוקטור פורץ דרך, עוד מעט דוקטור, אני אדייק

פנינה תמנו:  עורך הדין בן הקהילה

פנינה תמנו:  התגייס למשימה

פנינה תמנו:  אתם מביאים אותו למשרד רוה"מ, הוא נמצא שם יומיים

פנינה תמנו:  אתם עושים פרסה? על מה?      

פיני יצחקי: אין לי תשובה על זה

פנינה תמנו: איזה מן דבר זה? אני לא מבינה את זה

פנינה תמנו:  זה זלזול בסוף ביוצאי אתיופיה ולא רק

פנינה תמנו:  אני מבינה שגם התקציב של הקהילה מרוסיה לא קיבלה תקציב

עודד פורר: תראו, אתם צריכים להבין את המספרים

עודד פורר:  אני אקח רק את החמש שנים האחרונות

עודד פורר:  אני לא מדבר על אלו שעלו לפה לפני הרבה שנים ולא דוברים את השפה

עודד פורר:  רק בחמש שנים האחרונות עלו למדינת ישראל כ-200,000 דוברי רוסית

עודד פורר:  עוד בין 50,000 ל-100,000 דוברי שפות אחרות: אמהרית, צרפתית, אנגלית, ספרדית

עודד פורר:  האנשים האלה לא יכולים להיות שקופים

עודד פורר:  הם לא יכולים להיות שקופים

עודד פורר:  ותזכרו שמבחינת הצרכים שלהם, כנראה שלא פנינה ולא אני נדרשנו להתקשר למוקד כדי לקבל מידע, לא היינו צריכים

עודד פורר:  דווקא האוכלוסייה הזו צריכה את המוקדים הכי הרבה

עודד פורר:  זאת אומרת, מבחינתם המוקד הוא הכי דרמטי

עודד פורר:  מי שהגיע לכאן בחמש שנים האחרונות ופתח עסק, זה דרמה בשבילו

פנינה תמנו: המוקד וההסברה

פנינה תמנו:  אני לא אומרת את זה סתם, כי יש בתוך, גם בתוך העולים יש קבוצות שהן זקוקות ליותר הסברה, כי גם המוקדים לפעמים

עודד פורר: סליחה, משרד הרווחה

גיל חורב: שלום לכולם, סליחה על האיחור

גיל חורב:  טוב, משרד הרווחה יש לנו כמובן את מוקד 118 שכולכם מכירים, הוא נותן מענה בחמש שפות: עברית, אנגלית, רוסית, אמהרית וערבית

גיל חורב:  אנחנו גם לקחנו חברה ממש בימים האחרונים שמתמחה בתקשורת החברה הרוסית, על מנת לתקשר טוב יותר עם אזרחים ותיקים דוברי רוסית

גיל חורב:  יש לנו די הרבה כאלה שצורכים שירותים מהמשרד

גיל חורב:  ואנחנו מעבירים להם מידע והסברה באופן קבוע מעכשיו

גיל חורב:       בנוסף לכך, אנחנו גם עושים, עשינו קמפיין

פנינה תמנו: סליחה שאני קוטעת אותך, לפני הקמפיין, למה אין לכם בצרפתית? אתה יודע כמה עולים מצרפת יש? אני אתקיל אותך, כמה עולים מצרפת יש?     

גיל חורב: אנחנו בהחלט בודקים את האפשרות לעשות שימוש דרך מוקדים

פנינה תמנו: כמה יש בכללי, 10 שנים אחורה

פנינה תמנו:  שנייה רגע, שנייה

עודד פורר: קרוב ל-100

פנינה תמנו: יותר, יותר

פנינה תמנו:  תבדוק בבקשה

פנינה תמנו:  יש לך איזה קרוב ל-200,000 או יותר אפילו

פנינה תמנו:  אז למה אין בצרפתית? זה שהצרפתים לא עושים פה רעש

גיל חורב: מטה ההסברה הלאומי העמיד לרשותנו מוקד לרשות כל המוקדים של משרדי הממשלה, מוקד תרגום לשפות שהן לא נמצאות אצלנו כרגע בתרגום

גיל חורב:  אז אנחנו יכולים במקרים כאלה שיש דובר צרפתית שאיננו דובר שפה אחרת לעלות מתורגמן מהמוקד הזה

גיל חורב:  ועושים את כל מה שאפשר כדי לתת את המענה בכל שפה שהיא

קריאה: הוא מדבר על המוקד של בר אילן לפי דעתי

עודד פורר: כן, כן, בסדר גמור

עודד פורר:  יש לי שאלה אליך

עודד פורר:  יש לי שאלה אליך שקצת לא מן העניין

עודד פורר:  זה עלה לי קצת במה שדיברנו בהקשר של נפגעי פעולות איבה

עודד פורר:  אתם אלה שמלווים את נפגעי פעולות האיבה?      

גיל חורב: תלוי למה אתה מתכוון

עודד פורר: אני מתכוון, בוא נעשה את זה פשוט

גיל חורב: - - - המוסד לביטוח לאומי וליווי סוציאלי על ידי עו"סים של משרד הרווחה

גיל חורב:  השאלה היא גם חיילים או אזרחים

עודד פורר: יכול להיות שלא תדע לענות לי, אבל אנחנו נעשה את הבירור הזה

עודד פורר:  מי שחס וחלילה נפגע בפעולה צבאית, צה"ל עוטף אותו, מערכת הביטחון, קצינות נפגעים, על כל המשמעויות של זה

עודד פורר:  מי שנפגע בפעולות איבה, נרצחי המסיבה, נפצעי המסיבה

עודד פורר:  כן? נרצחי ונפגעי, יש להם כתובת אחת או שהם מה שנקרא מתחילים לתזז בין משרדי הממשלה השונים? יש להם מישהו שמלווה אותם?     

גיל חורב: עכשיו לגבי נפגעי המסיבה, אנחנו עכשיו נמצאים בדיוק בימים אלה יחד עם משרד הבריאות, המוסד לביטוח לאומי, הקואליציה לטראומה ועוד הרבה גופים אחרים בתוכנית מיוחדת לטיפול בנפגעי המסיבה

גיל חורב:  באנשים שנפגעו במסיבה ונמצאים בטראומה או פוסט טראומה

גיל חורב:  זה נמצא בשלבים מתקדמים של עשייה והם יקבלו את המעטפת

גיל חורב:  העובד הסוציאלי הוא יהיה ה- case manager

גיל חורב:  ומשם הם יקבלו את ההפניה לאיפה שהם צריכים, גם מיצוי זכויות מול הביטוח הלאומי, גם טיפול נפשי על ידי משרד הבריאות

פנינה תמנו: מי הכתובת? מי מתכלל את זה? אתם מתכללים את זה

גיל חורב: העבודה היא, העובד הסוציאלי שיוצמד לקבוצה הוא זה שיתכלל את זה, אבל כמובן שאת כל שאר עבודת מיצוי הזכויות וקבלת הטיפול המתאים הוא עושה מול גופי הממשלה הנוספים: מול משרד הבריאות, מול המוסד לביטוח לאומי

פנינה תמנו: רגע, אז כל התיק הזה, לא, ברמת המקרו, אני מבינה ברמת המיקרו אתה אומר העו"ס שמלווה את המשפחה

גיל חורב: ההובלה, אני חייב לציין, חה"כ תמנו שטה, שההובלה היא של משרד הבריאות

גיל חורב:  אנחנו שותפים בזה

פנינה תמנו: איך משרד הבריאות? ריבונו של עולם, זה דבר כל כך הוליסטי

גיל חורב: רוב הסיוע שהם צריכים זה סיוע נפשי, אז ההובלה היא של משרד הבריאות, של בריאות הנפש

פנינה תמנו: לא, אז אני אגיד לך את האמת, זה צריך לעשות את זה, זה לא בדרג שלו

פנינה תמנו:  זה הממשלה, סליחה על הביטוי, זה הכישלון הטוטאלי של התכלול של כל האירוע האזרחי, של אנשים שנפגעו

פנינה תמנו:  זו בושה וחרפה

פנינה תמנו:  אנחנו 41 יום אחרי המלחמה

עודד פורר: אתה לא הכתובת, גיל

עודד פורר:  אתה לא הכתובת

פנינה תמנו: אתה לא הכתובת

פנינה תמנו:  זה פשוט בושה וחרפה

עודד פורר: אני אגיד משהו פה, אני אומר את זה פה

עודד פורר:  חה"כ תמנו שטה, זה עלה גם בסיפור של הקבורה של הנרצחת שקברו אותה מחוץ לגדר

עודד פורר:  חייבים לייצר במדינת ישראל מנגנון מתכלל ומלווה בדומה לקצינות הנפגעים בצה"ל

עודד פורר:  או קציני הנפגעים בצה"ל, שמלווים את המשפחות של הפצועים, של הנופלים

עודד פורר:  גם לנפגעי פעולות איבה

עודד פורר:  גם לנפגעי פעולות איבה

עודד פורר:  כי הם ממש זרוקים

עודד פורר:  זה לא מן הדיון הזה

עודד פורר:  שאלתי אותך כדי להבין אם באמת אין כמו - - -     

פנינה תמנו: בשביל משפחה שמאבדת בן או בת, זה לא משנה באיזה דרך, בסוף צריך, בטח כשזה על רקע טרור

גיל חורב: תראו, כשמדובר בבשורה מרה יש נוהל

פנינה תמנו: לא, לא על הבשורה

פנינה תמנו:  לא על הבשורה

עודד פורר: זה לא הנוהל של הבשורה

עודד פורר:  זה מה קורה דקה אחרי

עודד פורר:  צה"ל, יאמר לזכותה של מערכת הביטחון וצה"ל, הם יודעים לעטוף את המשפחות השכולות ואת הנפגעות בצורה יוצאת דופן

פנינה תמנו: ולא את של החטופים ושל הנעדרים, למשל

עודד פורר: וצריך ללמוד מהם, לצד האזרחי, בדיוק כמו שאמרה חה"כ תמנו שטה

עודד פורר:  חטופים, נפגעי פעולות איבה

עודד פורר:  אין פה שאלה

גיל חורב: טוב, תראו, אם הייתי יודע שזה הדיון - - -     

עודד פורר: לא, זה לא הדיון

עודד פורר:  זה לא הדיון

גיל חורב: אבל כן יש ליווי של המחלקות לשירותים חברתיים ברשויות המקומיות, את משפחות הנופלים האזרחיים

עודד פורר: אנחנו עושים, כל אחד עושה מה שהוא יכול

עודד פורר:  אבל זאת לא צורה

פנינה תמנו: אנחנו עושים איתך סיעור מוחות

פנינה תמנו:  אנחנו יודעים שאתה לא הכתובת

פנינה תמנו:  אמרנו את זה כבר

פנינה תמנו:  אנחנו גם מספיק הוגנים לדעת שאתה לא הכתובת

פנינה תמנו:  ועדיין, יש פה נציגים של כלל המשרדים

פנינה תמנו:  והאירוע לא מנוהל כמו שצריך

עודד פורר: טוב, אני רוצה עוד להפסיק לפני סיום הדיון, לשמוע את משרד המשפטים לגבי הסיוע המשפטי והתמיכה בשפות שם

אפרת ברבר: בהמשך לישיבה הקודמת אנחנו עובדים על הוספת השפות

אפרת ברבר:  אני מקווה ששבוע הבא כבר יהיו, יהיה מה שחסר

אפרת ברבר:  אני מקווה ששבוע הבא

פנינה תמנו: אפרת, שלום

פנינה תמנו:  אפרת תראי, כשהיינו בממשלה, באמת גם אני וגם עודד, היינו מאוד דואגים שבכל חוק, בכל חוק תקנת שעת חירום, היינו פותחים ובודקים כל סעיף וכל נקודה ששם אנחנו חושבים שצריך להכניס את העולים

פנינה תמנו:  בסוף זו השליחות שלכם, בתוך משרד המשפטים

פנינה תמנו:  לבדוק כל דבר שמונח על הממשלה שאינו מפקיר את העולים החדשים

פנינה תמנו:  אין להם מספיק פה וקול, למעט הוועדה הזאת, העולים החדשים שנמצאים בתוך הכנסת וכמובן אתם, שאתם ממונים על העבודה והם חלק מאזרחי ישראל

אפרת ברבר: אני אעביר את המסר לחקיקה

עודד פורר: תודה

עודד פורר:  פיני יצחקי, רצית

פיני יצחקי: כן, אני רוצה להתייחס

פיני יצחקי:  תודה רבה אדוני יושב הראש

פיני יצחקי:  אני רוצה להציג פה חמישה צעדים שעשינו, שנקטנו בהם לפתרון חלקו מיידי וחלקו לטווח הארוך, בסוגיה שאנחנו מדברים עליה פה

פיני יצחקי:       תמיד הולכים מהקל אל הכבד, אני אתחיל דווקא מהכבד אל הקל

פיני יצחקי:  קודם כל, כמו שהציג פה נציג משרד הקליטה והעלייה, באמת אישרנו תקציב לקמפיין משותף

פיני יצחקי:  אותו קמפיין שהצגתי גם בפעמים הקודמות, של פרסום מוקד המענה הטלפוני של משרד הקליטה והעלייה כמוקד אחוד שירכז ויתכלל ויקלוט את הפניות מכל אינם דוברי עברית, כל העולים החדשים

פיני יצחקי:  גם לתת את המענה וגם, כמו שאמרתי, גם לחזק את קליטתם בישראל, על ידי זה שנפנה גם לציבור הכללי, הציבור הוותיק שיסייע להם בזה

פיני יצחקי:  התקציב אושר, עבר ללפ"מ, כרגע זה כבר בעבודת קריאייטיב וכו'

פיני יצחקי:  אנחנו מקווים, כמו שאמר כאן נציג המשרד, כבר בתחילת שבוע הבא לעלות עם זה לאוויר

פנינה תמנו: התקציב הזה זה גם לרוסית, גם לאמהרית, גם לצרפתית

פיני יצחקי: כן

פיני יצחקי:  אני לא נכנס רגע לזה, אבל צריכים לזכור שתקציבי הפרסום במגזרים הם יותר זולים מאשר תשדיר בערוץ 12 לצורך העניין

פנינה תמנו: לא, לא, אני יודעת מה התקציבים, תסמוך עליי שאני יודעת מה התקציבים

פיני יצחקי: אז זה נבנה בלפ"מ

פנינה תמנו: במקרה שילוב של עיסוקים, גם הייתי עיתונאית

פנינה תמנו:  אבל שוב, זה נראה לי תקציב דל מידי

פנינה תמנו:  כי לפעמים אתה לא יכול להכניס בסרטון של דקה או 30 שניות גם רוסית, גם אמהרית, גם זה

פיני יצחקי: לא, לא, יהיו גרסאות שונות

פיני יצחקי:  גרסאות שונות, אחת לאמהרית, אחת לרוסית

פנינה תמנו: פיני, אתה יודע להגיד שהכסף מספיק לך? כי תראה, זה אחריות שלך

פנינה תמנו:  תגיד את זה כאן, שאתה אומר שהתקציב הזה מספיק לך כדי לכסות את ההסברה

פיני יצחקי: ברור שהתקציב לא מספיק

פיני יצחקי:  וברור שתקציב ההסברה, אתמול היה פה דיון מקביל בוועדת החוץ והביטחון על תקציבי ההסברה של ישראל מול העולם

עודד פורר: אין, אין, אין תקציב

פיני יצחקי: אין תקציב מספיק, מה לעשות?     

פנינה תמנו: לא, שם הם אומרים שיש להם כרגע 100 מיליון

פיני יצחקי: גם 100 מיליון לא מספיק

פיני יצחקי:  ואחרי זה אומרים שההסברה נכשלת, כי קטאר משקיעה בחמאס מיליארדים

פיני יצחקי:  נו, בסדר

פנינה תמנו: זה לא רלוונטי

עודד פורר: אבל קטאר היא שותפה נאמנה של הממשלה הזאת

עודד פורר:  טוב, עזוב, אל תכניס אותי לזה

פיני יצחקי: אז אחד, אושר תקציב

פיני יצחקי:  שניים, על הפער הזה במענה המוקדים הטלפונים של המשרדים

פיני יצחקי:  הפער הזה הועלה למנכ"ל משרד רוה"מ

פיני יצחקי:  ביקשתי ממנו באופן אישי ומלשכתו להעלות את זה בפורום מנכ"לי משרדי ממשלה, שתצא הנחיה לכל מנכ"ל ומשרדו לפעול לפתרון כמו שהוצג פה על ידי נציגי המשרדים

פיני יצחקי:  שכל משרד בתחומו יפעל לדבר הזה

פיני יצחקי:       שלוש, כמו שהציג פה דובר משרד הרווחה מקודם, כל דוברי משרדי הממשלה קיבלו ממני את אותו פלאייר שהיה פה שבוע שעבר, של מוקד בר אילן

פיני יצחקי:  את הפרטים של המוקד של בר אילן

פיני יצחקי:  זה מוקד אמנם של מתנדבים, אבל הוא הוקם כרגע

פיני יצחקי:  יכול להיות כרגע בפתרון זמני לפחות לזמן המלחמה

פיני יצחקי:  אנחנו לא רוצים להסתמך על מוקד מתנדבים לאורך זמן

פיני יצחקי:  יש בעיה עם מתנדבים, הם כבר מבקשים גם כסף כמובן

פיני יצחקי:  ולכן הדבר הרביעי הוא רח"ל כרגע, רח"ל, רשות החירום הלאומית, עובדת עם היחידה לשיפור השירות הממשלתי של ישראל דיגיטלית, של מערך הדיגיטל

פיני יצחקי:  ניסיון לבצע התקשרות עם חברה מקצועית

פיני יצחקי:  לא להסתמך על מתנדבים

פיני יצחקי:  כי מתנדבים אחרי המלחמה כנראה שכבר לא יישארו

פנינה תמנו: עזרה מקצועית של מי?     

פיני יצחקי: חברת תרגום מקצועית

פיני יצחקי:  חברת תרגום, אנחנו מדברים שם על שירותי תרגום למענה של המוקדים

פיני יצחקי:  ואז שוב, כמתקשרים למוקד מסוים של משרד שאין לו כרגע באותו רגע אולי גם אין לו את המוקדן באמהרית או שאין להם בכלל, מעלים אותו על הקו בשיחה סימולטנית ועל ידי זה עושים את הקשר הזה

פיני יצחקי:       הדבר החמישי, אצלנו בחמ"ל הסברה לאומית שהוקם בקריה כרגע, לרגל המלחמה, הקמנו גם אולפן

פיני יצחקי:  באולפן הזה מגיעים דוברים ומסבירים, שעובדים מול כל הגופים

פיני יצחקי:  והצעתי לכל דוברי משרדי הממשלה לבוא, לשלוח אנשים, מומחים מתחומם, גם בשפות כמובן, באמהרית, ברוסית וכו'

פיני יצחקי:  אפשר לצלם אותם ללא עלות, על חשבוננו מה שנקרא

פיני יצחקי:  כלומר, אני חוסך להם את שעות האולפן

פיני יצחקי:  יכולים לשלוח פסיכולוג, איש רווחה, וכאלה

פיני יצחקי:  ואז אפשר יהיה לשגר את הסרטון שצולם ברשתות חברתיות, לשגר את זה אולי לאולפנים ובכך אנחנו חוסכים להם את הכסף ונותנים מענה נוסף לאוכלוסייה בכלל ובפרט למגזר ספציפי כזה או אחר

עודד פורר: פנינה, את רוצה להגיד משהו לפני סיכום?     

פנינה תמנו: כן, כן

פנינה תמנו:  אני רוצה קודם כל לומר מילה טוב, פיני

פנינה תמנו:  בכל זאת, אני כן רוצה לומר מילה טובה מהישיבה הראשונה

פנינה תמנו:  לדעתי עשית אחרי זה עוד אחת ועכשיו

פנינה תמנו:  אני כן רוצה לומר מילה טובה

פנינה תמנו:  אני חושבת שמהישיבה הראשונה עד עכשיו כן אתה מפגין ביצועים ואכפתיות

פנינה תמנו:  בסוף, כשניגשים לעולים חדשים ולעניין הסברה, זה באמת צריך לזה הרבה לב

פנינה תמנו:  כי אם אין לב, אי אפשר בכלל להיכנס לתתי האתגרים שיש לעולים בשביל להבין כמה זה משמעותי ובשביל להאיץ את הקצב כדי לתת את המענה עכשיו בחירום

פנינה תמנו:  וגם בשגרה

פנינה תמנו:       אבל אני שוב אומרת, בעיניי זה תקציב קטן

פנינה תמנו:  אני קוראת לך, אדוני יושב הראש, שיחד נפנה גם לשר הקליטה כדי להגדיל את התקציב הנוכחי

פנינה תמנו:  לא לשכוח, מעבר למוקדים יש גם את הנושא של ההסברה שאתם אמורים לתת לזה את הבולטות

פנינה תמנו:  ואני באמת מקווה שכל הזכויות, הנגשת הזכויות, בלי לבלבל אותם, בצורה פשוטה, ברורה, רצינית

פנינה תמנו:  כך שהם לא יקופחו ולא יופלו

פנינה תמנו:  תודה רבה לך אדוני יושב הראש

עודד פורר: תודה

עודד פורר:  ראשית, אני מצטרף לדברים של פנינה

עודד פורר:  פיני, תודה על באמת שיתוף הפעולה

עודד פורר:  אתה לאורך כל הישיבות, המאמץ ניכר

עודד פורר:  גם שלך, גם של משרד העלייה והקליטה, רותם

עודד פורר:  לא הגענו אליכם, למשרד העבודה

ירמיהו גור: דווקא יש לי מה לספר

עודד פורר: אין לנו

עודד פורר:  הזמן נגמר

עודד פורר:  אנחנו נוציא, אנחנו נעבור על זה בנפרד מהישיבה

עודד פורר:  אני רק רוצה להגיד לסיכום, כי הסיכום צריך להיות קצר

עודד פורר: משרדי הממשלה הרלוונטיים שהערנו להם כאן בדיון, בדיוני המעקב אנחנו מבקשים לראות את ההתקדמות

עודד פורר:  אנחנו נקיים דיון מעקב ביום שלישי הבא, בשעה 14:00

עודד פורר:  זה דיון מעקב

עודד פורר:  עוד פעם, זה דיון מעקב

עודד פורר:  באים ואומרים עשינו, לא עשינו

עודד פורר:  ומשם מתקדמים

עודד פורר: אני מבקש מכל נציגי המשרדים, תפנימו, תכניסו לכם לראש

עודד פורר:  תדמיינו רגע שאתם לא מבינים את השפה העברית ואז תחשבו איזה שירות אתם צריכים לתת

עודד פורר:  ואז אתם תדעו למה אנחנו מתכוונים כאן

עודד פורר:       תודה רבה, הישיבה נעולה